**PSIKOLOGIA POLITIKOA ETA GIZARTE MOBILIZAZIOA IKASGAIAREN EBALUAKETA JARRAIERAKO BALIZKO AZTERKETA GALDERAK**

**1.Gaia:**

1. **Eman ezazu psikologia politikoaren definizioa (!)**

Psikologia Politikoa definitzerako garaian, hainbat autorek definizio ezberdina ematen dute, baina modu labur batean Prozesu Psikologiko eta dinamika Politikoen arteko erlazioak ikasten dituela esan daiteke.

1. **Azaldu zein ezberdintasun dagoen/dauden politikaren psikologia eta psikologia politikoaren artean.**

Politikaren Psikologiaren kasuan, psikologia politikatik bereizia dago, arrotza da, eta Psikologia Politikoaren kasuan, berriz, politika psikologiaren barruan ulertzen da, gizarte, estatu edo demokrazia barneko jardueren ikasketa suposatzen duelarik.

1. **Azaldu zein diren psikologia politikoaren tentsio-gune nagusiak. (!)**

Hiru tentsio-gune nagusi bereziten dira: batetik, tentsio-metodologikoak, zeinak psikoanalisia, inkestak, esperimentuak..hau da, metodo-aniztasuna eta analisi-unitatea, arreta batzuetan gizabanakoan eta besteetan gizartean jartzea ezaugarri dituen.

Bestetik, sentsibilitate sozialeko dimentsioa deritzona dago, zeinak urgentzia sozialeko erreminta izatearen gaia eta oinarrizko prozesuen ikasketari garrantzia ematea barnebiltzen dituen.

Eta azkenik, eduki tentsioak daude, honek gai politikoen eta eguneroko gaien artean aukeratzeak sortzen duen gatazka barnebiltzen duelarik.

**2.Gaia:**

1. **Zein da lidergo politikoa ulertzeko eredu elkarreragilearen proposamena? (10. diapoa) (!)**

1. Lidergo politikoa bere jarduerak itsasten diren parametro sozial eta kulturalekin ulertzea, testuinguru zehatz baten barruan ulertzea.

2. Lidergo politikoa jarraitzaileei loturik ulertzea, hau da, berau legitimatzen dutenen beharrei, balioei eta igurikapenei loturik ulertzea.

3. Gizabanakoak lidergo-politikoa gauzatzeko zer-nolako gaitasun eta ezaugarriak izan behar dituen ikuspegi irekiagotik ulertzea.

4. Kontuan izan behar da historizitate iturri batez, gai aldakor batez ari garela, eta beraz, zaila da ebidentzia enpirikoetatik jakintza metatua lortzea eta testuinguru ezberdinetara orokortze baliagarriak lortzea.

1. **Nolakoa da liderraren karisma jarraitzaileekiko? (14.diapoa)**

Liderraren karisma, bere erantzunen emozionaltasunak definitzen du. Honek, harremanetan distantzia egokia, identifikazio-prozesuak sortzen laguntzeko bezain hurbilekoa baina irudi gorentzat identifikatzeko nahikoa urrunekoa izatea suposatzen du.

Bestalde, liderraren karismak hauemate-soslaiak sortzen ditu jarraitzaileengan: esaterako, liderraren gaitasunak areagotzen dituzte eta honek, sarritan desengainua sortzen du, orduan taldekideek beste pertsona bat bilatzeari ekiten diotelarik. Izan ere, karisma ez da liderraren ezaugarria, jarraitzaileen beharra baizik.

Horrez gain, liderrak karisma izateko, jarraitzaileek gatazka konpontzeko nahi dituzten soluziobideen sinbolo bihurtu beharko du, eskatzen zaiona jendearen sentimenduen oihartzuna hartzea izanik.

Eta esan daiteke jarraitzaileek etekin psikologikoak lortzen dituztela.

1. **Zeintzuk dira lider politikoaren ezaugarriak inguru batean eragina izan dezan? (13.diapoa)**

-Lidergoaren usteak: hauek, mugatu egiten dute liderrak ingurune politikoaz egiten duen interpretazioa.

-Usteen indarra: aipatutako uste horien indarra handiegia bada, gehiegi sinesten bada hauetan, errealitatea usteetara egokituko du. Baina aldiz, uste ahulak badira, kanpo eskakizunen erantzule bihurtuko dira.

-Estilo politikoa: jarraitzaileekin duen harremanari egiten dio erreferentzia, hauek nola ordezkatzen dituen: zaindaria den, indibidualista, exekutiboa, zeremoniatsua ala programa-zuzendaria (Ward, 2002).

-Kargua betetzeko motibazioa: badirudi boterea dela motibazioa lortzeko eta lidergoa betetzeko beharrezko elementua. Baita estresa maneiatzeko baliabideak ere.

-Liderraren historia pertsonala: kokapen politikoa, aurreko esperientzia, belaunaldi-ikuspegia.

1. **Zeintzuk dira lidergo politikoaren testuinguruak sailkatzeko faktore nagusiak? (17.diapoa)**

- Portaeraren mugapen estrukturala

- Talde arteko harreman maila

- Testuinguru totalitarioa vs demokratikoa

1. **Zein dira lidergo politikoaren berezko elementuak? ( 12.diapo)**

Hasteko, argi izan behar dugu boterea politikak ezartzeko ezinbesteko elementua dela, eta baita botere hori askatasunez banatzeko baliabide ondarea ere.

Horrez gain, indarrean dagoen sistemaren apurketan edo erreforman eragina duen heinean, garrantzitsua da talde-helburuen berridazketa egitea.

Bestalde, baliabide eta saritzeen banaketaren eta esleipenaren inguruan erabakiak hatzeko gaitasuna ere lidergo politikoaren berezko elementua da, modu honetan sistemaren aldaketan edo egonkortasunean eragin baitezake.

Eta azkenik, aipatutako egonkortasun horretarako baliagarriak diren indar eta baliabide baliotsuen mobilizazioa ere berezko elementua da.

1. **Sozializazio politikoaren eredu teoriko bat azaldu (!)**

Sozializazio politikoaren ereduetariko bat Sistema Teoria da. Teoria honen arabera, sozializazioan parte hartzen duten aktoreak borondate oneko liderra eta bere jarraitzaile leialak dira, deferentzia, behar morala eta erantzukizuna izanik elkartuta mantentzera daramatzaten indarrak. Honen arabera, sozialkuntzak sistemarekiko berme disfusoa ematea inplikatzen du eta proposaturiko sozialkuntzaren ondorioz, autoritate politikoarekiko lege eta ordena mantentzen dira, baita instituzio politikoekiko jarrera positiboak ere, eta efikazia politikoaren sentimendua gailentzen da.

1. **Partaidetza politiko motak aipatu eta ezaugarri nagusiak deskribatu** (!)

Partaidetza politikoa, orokorrean, eragiteko helburuarekin gizabanako edo talde batek gai publikoetan burutzen duen edozein jarduera moduan definituko litzateke. Ezaugarritzat gizabanakoek burutua izatea, prozesu boluntarioa izatea, jarduera bat izatea eta hau intentzionala izatea izanik.

Bi mota bereizten dira: konbentzionala eta ez-konbentzioala. Lehena, jarduera aurrera emango den errejimeneko partaidetza politikoa erregulatzen duten ohitura eta lege-arauekin bat datorrena izango da, adb: kandidatu baten aldeko kanpaina egitea, botoa emateko lagunak konbentzitzea… Eta bigarrena berriz, ohitura eta lege-arau horiekin bat ez datorren jarduera izango litzateke, adb: egoitzak okupatzea, pintadak egitea…

**3.Gaia:**

1. **Nola sortzen da iritzi publikoa? (!)**

Iritziak prozesu sozialen ondorio dira, hau da, ez dira hutsetik sortzen. Bertan besteek, liderrak, mass mediak…parte hartzen dute.

Habermas-en lanean, esaterako, espazio publikoaren eta iritzi publikoaren azterketa oinarrizkoa izan da. Mundu sinbolikoaren dinamika interakzio komunikatiboarekin lotzen du. Honek, gatazka sozialen aurrean iritzia sortzen du, kontsentsua eratzen du, borondate komuna ezartzen du eta ekintza kooperatiboak sortzen ditu.

Bordieu-ren hitzetan, berriz, gizon ofiziala Estatuaren izenean hitz egiten duen panpina da. Honek postura ofiziala hartzen du eta zuzentzen den taldearen alde eta bere izenean hitz egiten du, unibertsalaren ordezkari moduan.

1. **Zer garrantzi du iritzi publikoa aztertzeak psikologian?**

Iritzi publikoa, 30.hamarkadatik aurrera psikologian eta soziologian garrantzia handia izan duen gaia da, gizarte mobilizazioen atzetik datorren abiapuntutzat jotzen baita. Gainera, momentuan ematen ari diren faktore sozialen islatzat jo daiteke eta herrialdearen beharrak eta nahiak zein diren jakiteko lagungarria izan daiteke, ondorioz publizitatea edo kanpainak nola bideratu jakiten lagun dezakeelarik.

1. **Zer da baina eskubideak aldarrikatzen dituen gizarte modernoetako sortzaileek iritzi publikoaz entenditzen dutena?**

Gizarte demokratikoan, iritzi ofizialak guztion iritzia ordezkatu beharko lukeen horretan, iritzi publikoa iritzia izateko duinak direnena da. Hauen arabera, iritzi publikoa errealitateen batura da, iritziaren iritzia ezartzea. Beraz, iritzi publikoa edozein gaitan taldeek dituzten pentsamolde eta jarrera multzoaren adierazlea da, tradizioekin, balioekin, aurreiritziekin eta modekin harremana duelarik. Pertsonek, beraz, beren iritziak inguruan dauzkatenekin eratzen dituzte, eta aipatzekoa da isolamendu sozialaren beldurragatik jasaten duten presio sozialaren eragina.

1. **Zein erlazio dute iritzi publikoak eta komunikabideek? (!)**

Tarde-ren aburuz, prentsak publikoa eta iritzi publikoa sortzen du. Egungo gizarteetan egunkariek iritzia orientatu eta modulatu egiten dute, diskurtsoetan eta eztabaidetan gai gehienak inposatuz eta beraien garrantzia, ordena eta transmititzeko modua zehaztuz. Iritzi publikoa, prentsaren bidez, etenik gabeko tribunal potentziala bihurtzen da. Gainera, komunikabideek transmititu beharreko informazioaren lan agenda egiten dute beren helburua audientzia zabala lortzea izanik, inpaktu handiagoa izateko, gai batekiko kontzientzia zabaltzeko eta, era berean, beste gai bat nola ekidin erabakitzeko.

Telebistak, bitarteko hegemoniko moduan, testuinguru komunikatiboa moldatzen du eta informazioa botere esparru moduan lantzen du. Bestalde, egungo politikoak kontziente dira prentsarekin izan beharreko harreman estu eta egokiez, batez ere botoa eman diezaieketen audientzietara iristeko. Hala ere, kazetaritzako balio eta irizpideak dira nagusi, beti ere botere iturrietara lotuak eta neurri txikiagoan, audientziara.

1. **Watergate eskandalua zer da? iritzi publikoarekin lotu**

Watergate eskandalua, “iritzi publikoa” lortzeko gatazkaren eredu klasikoa da. Hau, Nixon AEBtako presidente izan zenean gertaturiko eskandalu publikoa izan zen, izan ere, mikrofono bat tarteko, ikerketa bat jarri zen abian eta presidentearen trapu zikinak argitara atera zirenean, komunikabideak gizon honen aldeko edo aurkako kontsentsua sortzen saiatu ziren, eta azkenean dimititu egin behar izan zuen. Adibide honekin argi ikusten da, komunikabideetan botere iturrietara loturiko balio eta irizpideak direla nagusi.

**4.Gaia:**

1. **Deskribatu laburki Putnamek proposatutako 8 kapital moduak**

Putnam difusio mailako autore ezagunena izan zen. Bere aburuz, kapital fisikoak (lanabes eta tresnak) eta giza kapitalak (formazio eta heziketak) produktibitatea areagotu dezaketen bezala, kontaktu sozialek gizabanako eta taldeen produktibitatean eragin dezakete, izan ere, kapital sozialak, alderdi indibiduala eta kolektiboa barneratzen ditu, eta Italiako iparraldearen eta hegoaldearen arteko konparaketa egin zuen lanean oinarrituta, herritarren konpromisoak, bai erakundeetan, bai sare sozialetan, demokraziaren funtzionamendua hobetzen duela ikusi zuen. Horregatik 8 kapital modu bereizi zituen:

1. Formala vs. Informala. Kapital formalaz ari garenean, eratutako sareez arituko gara, eta informalaz ari garenean, berriz, sare informalagoez.
2. Trinkoa vs. Arina. Hauen arteko ezberdintasuna interakzio sozialaren arabera ezartzen da. Kapital trinkoaz hitz egitean, sareen arteko interakzio maila ugaria eta sendoa izango da, eta arinaz ari garenean, berriz, harreman horiek noizbehinkakoak izango dira.
3. Barnera begira vs. Kanpora begira. Lehenengoan, taldekideen hobe beharrez sortzen diren sareez ari gara, behar indibidualak asetzera begira sortzen direnez, eta bigarrengoan, kanpora begirakoan, interes publikoari begira sortutakoez, hau da, ondasun sozialean pentsatuz sortutako sareez.
4. Loteslea vs. Zubiak  eraikitzen dituena. Lotesleak izatearen kasuan, taldearen identitate soziala eta kidetza azpimarratzen duten sareak dira, eta zubiak eratzen dituztenak, berriz, talde ezberdinekin amankomunean dituzten gauzak bilatzen dituztenak.

Putnam-en ustez, egungo arazo sozialei irtenbidea emateko Zubiak eraikitzen dituen kapital soziala da beharrezkoa. Izan ere, lehen esan bezala, kapital sozialak alderdi indibiduala eta kolektiboa barneratzen ditu, eta beraz, harremanetarako ona den pertsona gaizki harremantzen den gizartean badago, ez da ondo harremantzen den gizartean dagoen eta harremanetarako ona den pertsona bezain efikaza izango.

1. **Zeintzuk dira Kapital Sozialaren elementu nagusiak? laburki azaldu. (!)**

Lau dira kapital sozialaren elementu nagusiak:

1. Konfiantza soziala: Fukuyama-ren arabera, komunitateko kideek lankidetzazko portaera, zintzoa eta arauekin bat datorrena, aurrera eramateko gizartean ematen den igurikimena da.
2. Gizalegea: Orokorrean, legeekiko errespetua, arauak jarraitzea, ados egotea...dela esango genuke. European Social Survey-k, esaterako, honako galderaren bidez aztertzen du elementu hau:

* Hiritar ona izateko, zein garrantzia dute jarraian aipatzen diren portaerek?
  + Norbanakoa baino okerrago dauden pertsonak lagundu.
  + Hauteskudeetan bozka eman.
  + Arauak eta legeak obeditu beti.
  + Besteei buruzko iritzi independentea eratu.
  + Borondatezko elkarteetan parte hartu.
  + Politikan aktiboki parte hartu.
  + …

1. Partaidetza gizarte zibilean: Jendea outlyer izan gabe, gizartean inplikatzean datza. Partaidetza gizarte zibilean, partaidetza politikoaren mota bat izango litzateke. Putnam-en (1993) lanean, esaterako, gizarte zibilaren partaidetzak lagundu zuen Italiako iparraldearen arrakasta ekonomikoan.

Elementu honek, “borondatezko lanik egiten duzu?” galderari erantzungo lioke.

1. Herritarren partaidetza politikoa: Honako galderen bidez neurtzen da:
   * Azken hauteskundeetan botoa eman zenuen?
   * Partidu politikoren batean afiliatua zaude?
   * Interesik duzu politikan?
   * …